CELEX: 32017D2221
Language: sk
Date: 2017-11-30 00:00:00
Title: Vykonávacie rozhodnutie Komisie (EÚ, Euratom) 2017/2221 z 30. novembra 2017, ktorým sa mení rozhodnutie 2005/820/ES, Euratom, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH [oznámené pod číslom C(2017) 7856]

2.12.2017   
            
            
               SK
            
            
               Úradný vestník Európskej únie
            
            
               L 318/31
            
         VYKONÁVACIE ROZHODNUTIE KOMISIE (EÚ, Euratom) 2017/2221
   z 30. novembra 2017,
   ktorým sa mení rozhodnutie 2005/820/ES, Euratom, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH
   
      
         [oznámené pod číslom C(2017) 7856]
      
   
   (Iba slovenské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 390 smernice Rady 2006/112/ES (2) môže Slovensko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane medzinárodnú osobnú dopravu uvedenú v časti B bode 10 prílohy X k tejto smernici, pokiaľ sa rovnaké oslobodenie od dane uplatňuje v jednom z členských štátov, ktoré boli členmi Spoločenstva k 30. aprílu 2004. V súlade s uvedeným článkom sa tieto transakcie majú zohľadniť na účely stanovenia základu vlastných zdrojov založených na dani z pridanej hodnoty (DPH).
            
         
               (2)
            
            
               V článku 2a rozhodnutia Komisie 2005/820/ES, Euratom (3) sa Slovensku povolilo použitie pevného percentuálneho podielu stredného základu pre transakcie uvedené v časti B bode 10 prílohy X k smernici 2006/112/ES týkajúce sa osobnej dopravy.
            
         
               (3)
            
            
               Na základe poslednej inšpekcie vlastného zdroja založeného na DPH sa zistilo, že povolenie používať zjednodušenú metódu výpočtu na výpočet transakcií uvedených v časti B bode 10 prílohy X k smernici 2006/112/ES bolo založené na nesprávnych a neúplných údajoch. Potvrdili to aj slovenské orgány vo svojich oficiálnych pripomienkach k správe o inšpekcii. Ak by Komisia mala k dispozícii správne a úplné údaje, Slovensku by nebolo udelené povolenie používať približné odhady pre osobnú dopravu za roky 2014 až 2020, keďže výsledok bol príliš nestabilný. Preto je vhodné článok 2a rozhodnutia 2005/820/ES vypustiť so spätnou účinnosťou. Bez ohľadu na zrušenie článku 2a rozhodnutia 2005/820/ES, Euratom môže Slovensko naďalej používať povolenie udelené v článku 2 rozhodnutia 2005/820/ES, Euratom vo vzťahu k transakciám uvedeným v časti B bode 10 prílohy X k smernici 2006/112/ES.
            
         
               (4)
            
            
               Rozhodnutie 2005/820/ES, Euratom by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Článok 2a rozhodnutia 2005/820/ES, Euratom sa vypúšťa.
   Článok 2
   Toto rozhodnutie je určené Slovenskej republike.
   Článok 3
   Toto rozhodnutie sa uplatňuje od 27. novembra 2014.
   
      V Bruseli 30. novembra 2017
      
         
            Za Komisiu
         
         Günther OETTINGER
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Rozhodnutie Komisie 2005/820/ES, Euratom z 21. novembra 2005, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH (Ú. v. EÚ L 305, 24.11.2005, s. 41).